b'\n_START_ARTICLE_\nKVS Bygland\n_START_PARAGRAPH_\nKristen videreg\xc3\xa5ende skole Bygland, KVS-Bygland, er en privat videreg\xc3\xa5ende internatskole i Bygland, Setesdal, etablert i 2012 og eid av Indremisjonsforbundet._NEWLINE_Skolen ble etablert i 1916 og har i \xc3\xa5renes l\xc3\xb8p v\xc3\xa6rt husmorskole, landbruksskole og skogskole under navnet Bygland skogskule. Skogskolen var en av flere fylkeskommunale skogskoler som utelukkende utdannet skogsarbeidere. Stadig synkende elevtilgang gjorde at skogskolen i 2000 m\xc3\xa5tte legge ned og skolelokalene stod uten aktivitet et par \xc3\xa5r f\xc3\xb8r Indremisjonen i 2002 takka ja til et tilbud om \xc3\xa5 overta eiendommene mot \xc3\xa5 s\xc3\xb8rge for fortsatt skoledrift p\xc3\xa5 Bygland. I starten ble skolen drevet under KVS-Lyngdal, men tok etter kort tid over driften selv._NEWLINE_Det f\xc3\xb8rste \xc3\xa5ret hadde skolen 28 elever, men elevtallet har steget til 79 elever i 2010 med en stab p\xc3\xa5 21 ansatte. Ansatte ved skolen m\xc3\xa5 bekjenne seg kristen tro og delta i det sosialpedagogiske arbeidet p\xc3\xa5 skolen. Skoledagene starter gjerne med en kort andakt.\n_START_SECTION_\nPlassering\n_START_PARAGRAPH_\nSkolen ligger p\xc3\xa5 \xc3\x85khus p\xc3\xa5 \xc3\xb8stsiden av Byglandsfjorden, ved veien mot Jordalsb\xc3\xb8 og Skreland i tettstedet Bygland.'